Armenia i Eurovision Song Contest

**[[Armenia]]** debuterte i **[[Eurovision Song Contest]]** i 2006 og har delteke 13 gongar. Sidan debuten har Armenia kvalifisert seg til finalen 11 gongar. Armenia har blitt slått ut i semifinalen tre gongar: i 2011, 2018 og 2019. Armenia har aldri vunne Eurovision Song Contest, men den beste plasseringa til Armenia er to fjerdeplassar: i 2008 og 2014.

## Historie
Det er den armenske kringkastaren Hayastani Hanrayin herrustaynkerut’yun (ARMTV) som har rettane til å sende Eurovision Song Contest i Armenia. I 2006 sendte Armenia sitt fyrste bidrag til Eurovision Song Contest; André med «Without Your Love». Han kom på sjetteplass i semifinalen og kvalifiserte seg dimed til finalen. Der hamna André på åttendeplass med 129 poeng. Med åttendeplassen, var Armenia direktekvalifisert til finalen i Eurovision Song Contest 2007. Fram til 2011 kom Armenia på topp ti kvart år. Sidan har resultata vore varierte, og Armenia vart slått ut i semifinalen to år på rad i 2018 og 2019.

### Fråværa i 2012 og 2021
I Düsseldorf i 2011 vart artisten Emmy og «Boom Boom» slått ut i sin semifinale, og for fyrste gong klarte ikkje Armenia å ta seg vidare til ein Eurovision-finale.

Året etter, valde Armenia ikkje å deltake, sidan nabolandet og erkefienden Aserbajdsjan skulle arrangere Eurovision Song Contest etter å ha vunne året før. Dei to landa har ein langvarig og konfliktfylt historie, blant anna striden om regionen Nagorno-Karabakh. Vinteren 2012 sette armenske artistar i gang ein underskriftsaksjon for å få Armenia til å trekkje seg frå tevlinga, sidan dei meinte Aserbajdsjan nyleg hadde utvist «anti-armenske haldningar». Aserbajdsjanske myndigheiter på si side garanterte for tryggleiken til den armenske delegasjonen, men Armenia valde til slutt å trekkje seg frå tevlinga. Armenia kom tilbake til Eurovision Song Contest igjen i 2013 og deltok kvart år fram til 2020.

I 2021 var Armenia påmelde til tevlinga, men vedtok å trekkje seg i mars 2021, berre ei veke før tidsfristen gjekk ut for å levere inn bidrag. Kringkastaren forklara vedtaket om å trekkje seg frå tevlinga med den politiske uroa i landet som eskalerte vinteren 2020-2021, der kuppmakarane kravde at statsministeren Nikol Pasjinian skulle gå av. Uroa skuldast frustrasjon med den økonomiske utviklinga i landet, og utfallet av krigen om Nagorno-Karabakh, der Armenia vart tvinga til å gje frå seg område til erkerivalen Aserbajdsjan.

## Bidrag

## Galleri

Fil:ESC 2007 Armenia - Hayko - Anytime you need.jpg|Hayko i Helsingfors 2007
Fil:ESC 2008 - Armenia - Sirusho, 1st semifinal.jpg|Sirusho i Beograd 2008
File:ESC2013 - Armenia 05.jpg|Dorians i Malmö 2013
File:ESC2014 - Armenia 01.jpg|Aram MP3 i København 2014
File:20150515 ESC 2015 Genealogy 6206.jpg|Genealogy i Wien 2015
File:ESC2016 - Armenia 06.jpg|Iveta Mukuchyan i Stockholm 2016
File:Artsvik (Armenia). Photo 361.jpg|Artsvik i Kiev 2017
File:ESC2018 - Armenia 02.jpg|Sevak Khanagjan i Lisboa 2018
File:ESC2019-Armenia.jpg|Srbuk i Tel Aviv 2019

## Røystehistorikk (2006-2021)
### Finalane

 

### Semifinalane

 

## Kommentatorar og talspersonar

## Sjå òg
* Armenia i Junior Eurovision Song Contest
* Forholdet mellom Armenia og Aserbajdsjan i Eurovision Song Contest

## Referansar

## Kjelder
*Den offisielle nettsida til Eurovision Song Contest
*Armenia i Eurovision Song Contest

**Denne artikkelen bygger på «[[:no:Armenia i Eurovision Song Contest|Armenia i Eurovision Song Contest]]» frå ,  den 5. mars 2021.*